Cuneiform Tablet Kt 92/k 314 (AKT 11a 9)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na šu-IŠTAR ù a-šùr-GAL qí-bi-ma um-ma da-da-a-ma 87 TÚG.ḪI.A SIG₅-tu{m} 6 {TÚG}a-bar-ni ú 32 TÚG.ḪI.A qá-áb-li-ú-tum qá-du-um ša li-wi-tim ŠU.NÍGIN 1 me-at 25 TÚG.ḪI.A 3 GÚ 30 ma-na AN.NA ku-nu-ku 45 ma-na AN.NA qá-tí-im 8 ANŠE ṣa-lá-mu-ú mì-ma a-ni-im ša-ra-a da-da-a pí-lá-ḫa-a i-ku-pí-a ù da-da-a i-ra-de₈-ku-nu-tí i-na KÙ.BABBAR-pí-ku-nu 2 GÚ 29 ma-na URUDU a-ša-at-kà ú me-er-at-kà sí-pá-ri-kà ú áb-na-tí-kà i-dí-a-ma áš-qú-ul-ma sí-pá-ri iš-tí pí-lá-ḫa-a i-ba-ší-ú 6 ma-na KÙ.BABBAR a ša qá-ta-tí-im PUZUR₄.SA.TU-e a-ta pu-šu-ke-en₆ PUZUR₄-a-šùr ta-al-pu-ta-ni kà-lá KÙ.BABBAR É pu-šu-ke-en₆ iš-qú-lu-ma 2 ma-na KÙ.BABBAR a-na-ku áš-qúl 1.66666 ma-na KÙ.BABBAR a-na li-mì-im e-lá-lí áš-qúl a-na ḫu-bu-li-kà 1 ma-na KÙ.BABBAR a-na li-mì-im ša ar-ni-kà áš-qúl 1 ma-na KÙ.BABBAR ša ḫa-bu-lá-tí-ni a-na li-mì-im e-zi-ib um-ma a-na-ku-ma i-na sà-ḫi-ri ti šu-<big_gap>